Document ID: 32007R0301

NEUVOSTON ASETUS (EY) N:o 301/2007,
annettu 19 päivänä maaliskuuta 2007,
tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 26 artiklan,
ottaa huomioon komission ehdotuksen,
sekä katsoo seuraavaa:
(1)
Asetuksen (ETY) N:o 2658/87 (1) liitteessä I vahvistetussa yhdistetyssä nimikkeistössä monitorit kuuluvat CN-koodeihin 8528 51 00, 8528 59 10 ja 8528 59 90.
(2)
Tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I muuttamisesta 16 päivänä maaliskuuta 2005 annetulla neuvoston asetuksella (EY) N:o 493/2005 (2) suspendoitiin yhteisen tullitariffin mukaiset tullit kokonaan määräajaksi CN-koodiin 8528 21 90 kuuluvilta monitoreilta, joissa käytetään nestekidenäyttöteknologiaa ja joiden kuvaruudun läpimitta on enintään 48,5 cm ja kuvasuhde 4:3 tai 5:4.
(3)
Suspensiotoimenpiteen voimassaolo päättyi 31 päivänä joulukuuta 2006.
(4)
Kuluttajille koituvan hyödyn vuoksi on yhteisön edun mukaista jatkaa tietyntyyppisiin CN-koodiin 8528 59 90 kuuluviin monitoreihin sovellettavan yksipuolisen tullisuspension voimassaoloa kahdella vuodella 1 päivästä tammikuuta 2007 alkaen, tuotannon järkevän kehityksen ja kulutuksen lisääntymisen varmistamiseksi yhteisössä sekä jäsenvaltioiden ja kolmansien maiden välisen kaupan edistämiseksi.
(5)
Koska harmonoidusta tavarankuvaus- ja koodausjärjestelmästä tehdyn kansainvälisen yleissopimuksen liitteenä olevaan nimikkeistöön on tehty muutoksia, jotka hyväksyttiin tulliyhteistyöneuvoston 26 päivänä kesäkuuta 2004 antaman suosituksen mukaisesti, ja koska yhdistetty nimikkeistö mukautetaan vuoden 2007 harmonoituun järjestelmään, CN-koodiin 8528 21 90 kuuluneet tuotteet luokitellaan 1 päivästä tammikuuta 2007 alkaen CN-koodiin 8528 59 90.
(6)
Näin ollen asetusta (ETY) N:o 2658/87 olisi muutettava vastaavasti.
(7)
Koska tällä asetuksella toteutettavalla suspensiolla pidennetään asetuksella (EY) N:o 493/2005 käyttöön otettua suspensiota, jonka voimassaolo päättyy 31 päivänä joulukuuta 2006, ja koska ei ole yhteisön edun mukaista keskeyttää suspension soveltamisalaan kuuluvien monitoreiden tullikohtelua, tämän asetuksen olisi tultava voimaan viipymättä ja sitä olisi sovellettava 1 päivästä tammikuuta 2007,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2658/87 liitteessä I olevassa toisessa osassa (Tullitaulukko) olevan XVI jakson 85 ryhmän CN-koodin 8528 59 90 sarake 3 seuraavasti:
”14 (3)
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 1 päivästä tammikuuta 2007.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä maaliskuuta 2007.

Labels: 12
3